**Základná škola s materskou školou Senohrad, 962 43 Senohrad**

**ZÁPIS DO 1. ROČNÍKA**

**Riaditeľstvo ZŠ s MŠ Senohrad oznamuje rodičom, že zápis žiakov**

**do prvého ročníka na školský rok 2022/ 2023**

**bude dňa 01. apríla 2022 v čase od 14:00 do 17:00 hod.**

**Zápis dieťaťa sa bude konať v budove školy v Senohrade č.129 osobne.**

Pred zápisom majú možnosť rodičia vyplniť prihlášku elektronicky podľa pokynov na stránke školy (nájdete ju v sekcii rodičia a žiaci – elektronická prihláška), alebo si ju vyzdvihnúť v priestoroch materskej školy.

**K zápisu je potrebné priniesť prihlášku podpísanú obidvoma rodičmi, rodný list dieťaťa, zdravotnú kartičku a občiansky preukaz zákonného zástupcu.**

**Informácie pre rodiča:**

Pracovné zošity a súbory predpísaných písaniek k šlabikáru a prvé bežné zošity hradí škola pre každého zapísaného prváka.

**Podpis oboch zákonných zástupcov dieťaťa sa nevyžaduje, ak:**

• jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad neoverenou kópiou rozhodnutia súdu),

• jeden z rodičov nie je schopný zo zdravotných dôvodov podpísať sa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať) alebo

• vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad písomným vyhlásením podľa prílohy č. 2 dostupnej na stránke školy alebo priamo v priestoroch ZŠ alebo MŠ).

Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy písomné vyhlásenie (príloha č. 3 dostupná na stránke školy alebo v priestoroch ZŠ alebo MŠ).

**Budúci prvák by mal vedieť:**

* samostatne sa obliecť a obuť
* pozapínať gombíky a zaviazať šnúrky
* samostatne sa najesť s použitím príboru
* samostatne zvládnuť osobnú hygienu po použití WC
* správne vyslovovať všetky hlásky
* vyjadrovať sa plynule aj v zložitejších vetách
* kresliť tak, že línie sú pevné a neroztrasené
* nakresliť postavu so všetkými základnými znakmi
* vystrihnúť jednoduchý tvar podľa predkreslenej čiary
* poznať základné farby
* spočítať predmety do šesť
* reprodukovať text krátkej rozprávky a rozumieť jej obsahu
* naučiť sa naspamäť detskú pesničku alebo básničku
* orientovať sa v priestore, vie kde je „vpredu“, „vzadu“, „hore“, „dole“...

**Ako by sa budúci prvák mal správať:**

- vydrží pri hre alebo inej činnosti 15-20 minút

- začatú prácu alebo hru dokončí, nezačína neustále niečo nové, neodbieha

- na nové prostredie a osoby si zvyká bez väčších problémov (neplače, neskrýva sa za

 rodičov, neuteká)

- väčšinou sa hráva spoločne s deťmi, nestráni sa ich spoločnosti, nie je medzi deťmi

 bojazlivý a plačlivý

- nie je agresívny, spory s deťmi dokáže riešiť väčšinou bez bitky, hádky, vzdorovitosti

- nepomočuje sa

Ak máte pochybnosti o tom, či je Vaše dieťa dostatočne pripravené pre školskú dochádzku**,** navštívte pedagogicko-psychologickú poradňu, kde psychológ dokáže presnejšie zistiť úroveň školskej pripravenosti Vášho dieťaťa a poradí Vám, ako môžete svoje dieťa pripravovať na školu.

*Ďakujeme a tešíme sa na Naše prvé stretnutie v priestoroch školy.*

*V Senohrade* 16.3.2022 *Mgr. Eva Zelmanová, PhD., riaditeľ ZŠ s MŠ Senohrad*

[*www.zssenohrad.edupage.org*](http://www.zssenohrad.edupage.org)

zssenohrad@gmail.com

+421 455595240